Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M7853. Il-EUR-Lex hu l-aċċess fuq l-internet għal-liġi Ewropea. IL-KUNSILL TAL-UNJONI EWROPEA, Wara li kkunsidra n-nomina sottomessa mill-Gvern Awstrijak, Wara li kkunsidra l-persuna nnominata ppreżentata lill-Kunsill mill-Kummissjoni rigward ir-rappreżentanti ta' min Iħaddem, Post ta' membru fuq il-Bord ta' Tmexxija taċ-Ċentru huwa disponibbli għall-Awstrija fil-kategorija tar-rappreżentanti tal-Gvern bħala riżultat tar-riżenja tas-Sur Reinhard NÖBAUER. Post ta' membru fuq il-Bord ta' Tmexxija taċ-Ċentru fil-kategorija tar-rappreżentanti tal-organizzazzjonijiet ta' Min Iħaddem sar vakanti għal Ċipru minħabba r-riżenja tas-Sur Michael PILIKOS. Il-membri tal-Bord ta' Tmexxija taċ-Ċentru msemmi hawn fuq għandhom jinħatru għall-bqija tal-mandat attwali, li jiskadi fis-17 ta' Settembru 2018, IDDEĊIEDA KIF ĠEJ: Il-persuni li ġejjin huma b'dan maħtura membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali għall-bqija tal-mandat, li jiskadi fis-17 ta' Settembru 2018: Magħmul fil-Lussemburgu, il-11 ta' April 2016. Il-Kumitat Konsultattiv jaqbel mal-Kummissjoni li l-imġiba antikompetittiva koperta mill-abbozz ta' deċiżjoni tikkostitwixxi ftehim u/jew prattika miftiehma bejn l-impriżi skont it-tifsira tal-Artikolu 101 TFUE u l-Artikolu 53 tal-Ftehim ŻEE. Il-Kumitat Konsultattiv jaqbel mal-valutazzjoni tal-Kummissjoni tal-ambitu tal-prodott u l-ambitu ġeografiku tal-ftehim u/jew il-prattika miftiehma li tinsab fl-abbozz ta' deċiżjoni. Il-Kumitat Konsultattiv jaqbel mal-Kummissjoni li l-impriżi kkonċernati mill-abbozz ta' deċiżjoni pparteċipaw fi ksur uniku u kontinwu tal-Artikolu 101 TFUE u l-Artikolu 53 tal-Ftehim ŻEE. Il-Kumitat Konsultattiv jaqbel mal-Kummissjoni li l-għan tal-ftehimiet u/jew prattiki miftiehma kien li jirristrinġu l-kompetizzjoni skont it-tifsira tal-Artikolu 101 TFUE u l-Artikolu 53 tal-Ftehim ŻEE. Il-Kumitat Konsultattiv jaqbel mal-Kummissjoni li l-ftehimiet u/jew il-prattiki miftiehma kienu kapaċi jaffettwaw b'mod apprezzabbli l-kummerċ bejn l-Istati Membri tal-UE. Il-Kumitat Konsultattiv jaqbel mal-valutazzjoni tal-Kummissjoni rigward it-tul tal-ksur. Il-Kumitat Konsultattiv jaqbel mal-abbozz ta' deċiżjoni tal-Kummissjoni fir-rigward tad-destinatarji. Il-Kumitat Konsultattiv jaqbel mal-Kummissjoni li għandha tiġi imposta multa fuq id-destinatarji tal-abbozz ta' deċiżjoni. Il-Kumitat Konsultattiv jaqbel mal-Kummissjoni dwar l-applikazzjoni tal-Linji Gwida tal-2006 dwar il-metodu ta' ffissar ta' multi imposti skont l-Artikolu 23(2)(a) tar-Regolament (KE) Nru 1/2003. Il-Kumitat Konsultattiv jaqbel mal-Kummissjoni dwar l-ammonti bażiċi tal-multi. Il-Kumitat Konsultattiv jaqbel mad-determinazzjoni tad-durata għall-finijiet tal-kalkolu tal-multi. Il-Kumitat Konsultattiv jaqbel mal-Kummissjoni fir-rigward taċ-ċirkostanzi aggravanti applikabbli f'dan il-każ. Il-Kumitat Konsultattiv jaqbel mal-Kummissjoni fir-rigward taċ-ċirkostanzii mitiganti applikabbli f'dan il-każ għal impriża waħda minħabba l-involviment ta' Jitachi fil-ksur. Il-Kumitat Konsultattiv jaqbel mal-Kummissjoni fir-rigward tal-applikazzjoni ta' moltiplikatur ta' deterrenza f'dan il-każ. Il-Kumitat Konsultattiv jaqbel mal-Kummissjoni fir-rigward tat-tnaqqis ta' multi abbażi tan-Notifika ta' Klemenza tal-2006. Il-Kumitat Konsultattiv jaqbel mal-Kummissjoni fir-rigward tat-tnaqqis ta' multi abbażi tan-Notifika ta' Riżolviment tal-2008. Il-Kumitat Konsultattiv jaqbel mal-Kummissjoni dwar l-ammonti finali tal-multi. Wara diskussjonijiet dwar riżolviment u sottomissjonijiet dwar riżolviment skont l-Artikolu 10a(2) tar-Regolament (KE) Nru 773/2004, il-Kummissjoni adottat Dikjarazzjoni ta' Oġġezzjonijiet (DO) fit-23 ta' Novembru 2015. Skont id-DO, il-partijiet li pparteċipaw fi ksur tal-Artikolu 101 tat-Trattat dwar il-Funzjonament tal-Unjoni Ewropea u l-Artikolu 53 tal-Ftehim dwar iż-Żona Ekonomika Ewropea (ZEE), li jikkonsisti f'koordinazzjoni tal-prezzijiet u l-allokazzjoni ta' provvisti ta' alternaturi u starters lill-manifatturi ta' karozzi li jkopri ż-ŻEE kollha bejn l-14 ta' Settembru 2004 u t-23 ta' Frar 2010. It-tweġibiet rispettivi tal-partijiet għad-DO kkonfermaw li d-DO indirizzata lilhom kienet tirrifletti l-kontenut tas-sottomissjonijiet tagħhom għar-riżolviment. Skont l-Artikolu 16 tad-Deċiżjoni 2011/695/UE, jiena eżaminajt jekk l-abbozz ta' deċiżjoni jittrattax biss l-oġġezzjonijiet li fir-rigward tagħhom il-partijiet ingħataw l-opportunità li jippreżentaw l-opinjoniet tagħhom. Jiena nikkonkludi li dan hu minnu. Brussell, il-25 ta' Jannar 2016. Id-deċiżjoni tirrigwarda ksur uniku u kontinwu skont l-Artikolu 101 tat-Trattat dwar il-Funzjonament tal-Unjoni Ewropea u l-Artikolu 53 tal-Ftehim ŻEE. Id-deċiżjoni hija indirizzata lill-entitajiet li ġejjin: Denso Corporation (magħrufa bħala "Denso"), Mitsubishi Electric Corporation (magħrufa bħala "Melco"), lil Hitachi Ltd u lil Hitachi Automotive Systems, Ltd (magħrufin kolletivament bħala "Hitachi") (magħrufa wkoll bħala "partijiet" jew individwalment, bħal "il-parti"). Fit-23 ta' Novembru 2015, il-Kummissjoni adottat stqarrija ta' oġġezzjonijiet indirizzata lill-partijiet. Il-partijiet kollha wieġbu għall-istqarrija billi kkonfermaw li kienet tirrifletti l-kontenut tas-sottomissjonijiet tagħhom ta' riżolviment u li għalhekk huma baqgħu impenjati li jsegwu l-proċedura tar-riżolviment. Il-Kumitat Konsultattiv dwar Prattiki Restrittivi u Pożizzjonijiet Dominanti ħareġ opinjoni favorevoli fil-25 ta' Jannar 2016 u l-Kummissjoni adottat id-Deċiżjoni fis-27 ta' Jannar 2016. Id-destinatarji tad-Deċiżjoni pparteċipaw f'kartell u/jew iġorru r-responsabilità għalih, bi ksur għalhekk tal-Artikolu 101 tat-Trattat, matul il-perjodi indikati hawn taħt: Id-Deċiżjoni tikkonċerna kartell bejn l-impriżi Ġappuniżi, dwar il-provvista ta' alternaturi u starters għal karozzi tal-passiġġieri fiż-Żona Ekonomika Ewropea ("ŻEE"). Il-prodotti kkonċernati mill-kartell huma alternaturi u starters, li jinsabu ġewwa magna ta' karozza. Alternatur huwa apparat li jeqleb l-enerġija b'mod mekkaniku f'enerġija elettrika u starter huwa mutur li jistartja l-magna tal-vettura. Il-Partijiet kienu involuti f'koordinazzjoni tal-prezzijiet, allokazzjoni ta' klijent jew proġett u l-iskambju ta' informazzjoni kummerċjalment sensittiva, elementi bħall-prezz u strateġiji tas-suq. Il-partijiet irrispettaw l-interessi tad-drittijiet ta' provvista ta' xulxin ("prinċipju ta' pożizzjoni") fir-rigward ta' ċerti produtturi tal-karozzi magħrufa bħala Produtturi ta' Tagħmir Oriġinali ("OEMs - Original Equipment Manufacturers") billi jikkoordinaw t-tweġibiet tagħhom għat-talbiet għal kwotazzjonijiet ("RFQs") maħruġ mill-OEMs. Hitachi kellha parteċipazzjoni limitata, peress li pparteċipat biss fil-kartell fir-rigward tal-provvista ta' alternaturi u starters lil żewġ gruppi ta' OEMs mill-għadd totali ta' gruppi ta' OEMs, kienu koordinati minn Denso u Melco. Ma hemm l-ebda evidenza li Hitachi kienet taf, jew li hija setgħet raġonevolment tipprevedi, il-kollużjoni bejn Denso u Melco rigward il-provvista ta' alternaturi u starters lil hinn minn dawn iż-żewġ gruppi ta' OEMs. L-għan ġenerali ta' dan il-kartell kien li jiġi evitat tnaqqis fil-prezzijiet u għall-inqas li jinżammu l-ishma tas-suq tal-partijiet fiż-ŻEE. L-imġiba kopriet provvisti lil OEMs fiż-ŻEE. Il-kuntatti antikompetittivi seħħew prinċipalment fil-Ġappun. Matul dawn il-kuntatti (kemm laqgħat wiċċ imb' wiċċ kif ukoll konverżazzjonijiet bit-telefon), il-partijiet iddiskutew l-attribuzzjoni ta' RFQs, skambjaw diversi elementi tal-prezz u informazzjoni oħra kummerċjalment sensittiva u kkoordinaw ir-rispons tagħhom lill-RFQs. Il-kartell dam mill-14 ta' Settembru 2004 sat-23 ta' Frar 2010. L-ambitu ġeografiku tal-ksur li kien jinvolvi t-tliet partijiet kien fiż-ŻEE kollha għat-tul kollu tiegħu. Fil-kalkolu tal-multi, il-Kummissjoni ħadet inkunsiderazzjoni l-bejgħ dirett tal-impriżi ta' alternaturi u starters għal karozzi tal-passieġġieri fiż-ŻEE. F'dan il-każ, il-perjodu kollu ta' ksur kien ta' ħames snin, ħames xhur u ħamest ijiem (14 ta' Settembru 2004 – 23 ta' Frar 2010). Madankollu, kull waħda mill-partijiet ipparteċipaw fil-kartell għal perjodi differenti skont il-prodott (alternator jew starter) u fuq l-OEM ikkonċernat. Skont l-informazzjoni pprovduta mill-partijiet, il-bejgħ tagħhom varja b'mod sinifikanti matul il-perjodu kollu tal-ksur. Sabiex tirrifletti dan b'mod adegwat, il-Kummissjoni użat il-valur medju annwali tal-bejgħ dirett ta' alternaturi u/jew ta' starters lill-OEM ikkonċernati fiż-ŻEE, matul is-subperjodi tal-ksur. L-ammont bażiku tal-multa huwa stabbilit għal 17 % tal-valur tal-bejgħ kif definit taħt il-punt (16) hawn fuq biex jirrifletti l-fatt li l-ksur kien ikkaratterizzat minn diversi tipi ta' elementi antikompetittivi (iffissar tal-prezzijiet, tqassim tas-suq) u kopra ż-ŻEE kollha. Għall-ammont addizzjonali, il-perċentwal kien iffissat għal 17 %. Il-Kummissjoni tat tnaqqis ta' 15 % fuq l-ammont bażiku tal-multa lil Hitachi minħabba l-parteċipazzjoni limitata tagħha fil-ksur uniku u kontinwu (ara l-punt (9)). Il-Kummissjoni applikat koeffiċjent multiplikatur ta' dissważjoni lit-tliet destinatarji sabiex jittieħed kont tal-fatturat partikolarment kbir li jmur lil hinn mill-valur tal-bejgħ ta' dawk l-impriżi. F'dan il-każ, l-ebda waħda mill-multi kkalkulati ma qabżet l-10 % tal-fatturat totali ta' impriża għall-2014 (is-sena finanzjarja in kwistjoni: l-1 ta' April 2014 sal-31 ta' Marzu 2015). Il-Kummissjoni tat lil Denso immunità sħiħa mill-multi. Hitachi ngħatat tnaqqis ta' 30 % tal-multa tagħha u Melco tnaqqis ta' 28 % mill-ammont tal-multa tagħha. B'riżultat tal-applikazzjoni tan-Notifika ta' Riżolviment, l-ammont tal-multi imposti fuq Hitachi u Melco tnaqqas b'10 % ulterjuri. Il-multi li ġejjin kienu imposti skont l-Artikolu 23(2) tar-Regolament (KE) Nru 1/2003. Hitachi Ltd u Hitachi Automotive Systems, Ltd, responsabbli in solidum: EUR 26 860 000. B'dan qed tingħata notifika tat-tnedija ta' sejħa għal proposti u attivitajiet relatati skont il-pjan ta' ħidma tal-2016 għas-Sħubija Pubblika-Privata tal-Industriji bbażati fuq il-prodotti bijoloġiċi. Qed jintlaqgħu proposti għal din is-sejħa: H2020-BBI-JTI-2016 Dan il-pjan ta' ħidma, inkluż l-iskadenzi u l-baġits għall-attivitajiet, huwa disponibbli fuq il-websajt tal-Portal tal-Parteċipanti (http://ec.europa.eu/research/participants/portal) flimkien mal-informazzjoni dwar il-modalitajiet tas-sejħa u l-attivitajiet relatati, kif ukoll il-gwida għall-applikanti dwar kif jistgħu jissottomettu l-proposti. Din l-informazzjoni kollha se tiġi aġġornata kif meħtieġ fuq l-istess Portal tal-Parteċipanti. Klassi 1.6. Frott, ħaxix u ċereali, friski jew ipproċessati Il-karatteristiċi partikolari tal-varjetajiet awtorizzati huma: In-naspli tal-varjetajiet awtorizzati għandu jkollu l-karatteristiċi ta' kwalità li ġejjin: Sħiħ B'saħħtu Nadif, prattikament ħieles minn kwalunkwe materjal barrani viżibbli Ħieles minn umdità esterna mhux normali Ħieles minn irwejjaħ u/jew togħmiet barranin Iz-zokk imwaħħal Il-frotta għandha tinqata' meta meta tkun l-aktar misjura kemm ġewwa kif ukoll barra. Dawn il-karatteristiċi kollha għandhom ikunu kapaċi jifilħu t-tqandil u t-trasport u jissodisfaw ir-rekwiżiti stabbiliti tal-kummerċ fid-destinazzjoni. Il-frott ippakkjat: ma għandu jkun hemm l-ebda ħsara fil-polpa, iżda huma permessi ftit difetti fid-dehra tal-qoxra sakemm dawn ma jaffettwawx il-kundizzjoni ġenerali tal-frotta, il-kwalità, il-konservazzjoni jew id-dehra tagħha. Il-frott għandu jkollu minimu ta' 7,5 °Brix. L-istadji kollha tal-produzzjoni għandhom iseħħu fiż-żona ġeografika definita. M'hemmx restrizzjonijiet ġeografiċi fir-rigward tal-imballaġġ. Il-kliem jew it-tikketti li jidentifikaw in-"Níspero Callosa d'En Sarriá" maħsub għall-konsum għandu jinkludi l-logo tad-Denominazzjoni ta' Oriġini Protetta tal-Unjoni Ewropea u l-kliem "Denominazzjoni ta' Oriġini Protetta" u "Níspero Callosa d'En Sarriá". It-tikketta għandha tinkludi l-marka tal-konformità, magħrufa bħala tikketta sekondarja, identifikata permezz ta' kodiċi alfanumeriku, li għandha titwaħħal mill-ażjeda reġistrata li tippakkja b'tali mod li ma tkunx tista terġa' tintuża u li tiġi żgurata t-traċċabbiltà. Il-frott jitkabbar fil-parti tal-Grigal tal-Provinċja ta' Alicante. Il-konfini ġeografiċi ta' din iż-żona huma: il-Baħar Mediterran lejn il-Lvant, Sierra de Bernia lejn il-Grigal u x-xmajjar Sella u Amadorio fil-Punent. Żona ġeografika Fatturi naturali: Iż-żona tinsab f'reġjun pjuttost muntanjuż. Iż-żona hija maqsuma bl-għoljiet tas-Sistema Betika, ta' Sierra de Aitana, ta' Sierra de Bernia u ta' Sierra de Almedia, bi qċaċet ta' bejn 600 u 1 100 metri. L-art hi magħmula minn minn diversi formazzjonijiet ġeoloġiċi differenti bi predominanza ta' art Trijassika u ta' Kwaternarju. Is-saff ta' taħt il-ħamrija huwa Trijassiku u essenzjalment hu magħmul minn ġebel tal-ġir, il-lom u l-ġibs. B'mod ġenerali, il-ħamrija hija taflija li tilqa' provista tajba ta' karbonat tal-kalċju imma hija fqira fil-materja organika u fil-fosfru. Il-klima hija prinċipalment Mediterranja, għajr mal-kosta u fuq il-muntanji, fejn hija Mediterranja marittima u subtropikali rispettivament. It-temperatura medja annwali hija ta' bejn 15 °C u 19 °C; l-aktar karatteristika partikolari hija li t-temperatura kważi qatt ma taqa' inqas minn żero gradi u l-minimu annwali hu ta' bejn id-9 °C u l-15 °C. Il-preċipitazzjoni hija skarsa u l-medja annwali hija 800–900 mm. Fatturi umani: In-naspli nġib fi Spanja għall-ewwel darba minn baħħara merkantili aktar minn 2 000 sena ilu. Kien tħawwel matul il-parti kollha tal-Lvant u tax-Xlokk tal-peniżola Iberika, u nstab li jirnexxi b'mod speċjali fiż-żona ta' Callosa d'En Sarriá u f'Algar u fil-baċiri tax-xmara Guadalest. Għal dawn l-aħħar 30 sena n-naspli ġie kkoltivat hawnhekk bħala monokultura, speċjalment f'Callosa d'En Sarriá. Kważi din hi l-unika zona fi Spanja fejn jitkabbar in-naspli. Matul is-snin il-bdiewa lokali żviluppaw tekniki speċifiċi tal-irmondar biex jinkiseb l-aħjar daqs possibbli tal-frotta. L-irmondar isir ukoll biex tittejjeb il-produttività u l-kwalità tal-frotta. Il-metodu użat huwa addattat għaċ-ċiklu tat-tkabbir tal-frott u l-klima lokali. Għalhekk, l-ewwel stadju jinvolvi t-tneħħija tar-rimjiet u ż-żbul sekondarju. Dan isir fi tmiem is-sajf, meta t-temperaturi jkunu għadhom sħan u dawn ir-rimjiet u ż-żbul sekondarju qajla jkunu bdew jiżviluppaw. L-istadju li jmiss iseħħ meta s-siġar ikunu kompletament miftuħa, fil-bidu tal-ħarifa, meta t-temperatura medja hija moderata iżda hemm varjazzjoni notevoli fit-temperatura; Dan huwa l-aħjar żmien biex jitneħħa parti miż-żbul. L-aħħar stadju tal-irmondar isir fix-xhur meta t-temperaturi jkunu l-aktar baxxi, meta l-frotta tkun iffurmata diġà iżda jkun jonqos xi żmien qabel ma tibda timmmatura. F'dan l-istadju jitħalla ftit frott fuq kull żbula. Dan in-naspli mkabbar fiż-żona ta' Callosa d'En Sarriá għandu l-kulur oranġjo aktar profond u hu iktar ħelu min-naspli imkabbar fi bnadi oħra. Rabta kawżali bejn iż-żona ġeografika u l-karatteristiċi tal-prodott: Din il-mikroklima hija kkaratterizzata minn temperaturi moderati matul is-sena u ftit aktar xita milli fuq il-kosta tal-Mediterran. Il-kombinazzjoni tat-temperaturi moderati u x-xita kemxejn ogħla tagħti lill-frott il-kulur isfar fl-oranġjo aktar profond minn dak tan-naspli imkabbar fi bnadi oħra. Il-metodu tal-irmondar li ġie żviluppat f'din iż-żona, jiġi addattat għaċ-ċiklu tat-tkabbir tal-frott u l-klima lokali, jgħin fil-produzzjoni tal-frott ta' ċertu daqs u b'kontenut ta' zokkor ta' mill-inqas 7,5 °brix. (it-tieni subparagrafu tal-Artikolu 6(1) ta' dan ir-Regolament)
Extracted from C_137_2016.html